Document ID: 32007R0719

РЕГЛАМЕНТ (ЕО) № 719/2007 НА СЪВЕТА
от 25 юни 2007 година
за изменение на Регламент (ЕО) № 234/2004 относно някои ограничителни мерки по отношение на Либерия
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално членове 60 и 301 от него,
като взе предвид Обща позиция 2007/400/ОВППС от 11 юни 2007 г. за прекратяване на някои ограничителни мерки, наложени на Либерия (1),
като взе предвид предложението на Комисията,
като има предвид, че:
(1)
Обща позиция 2004/137/ОВППС от 10 февруари 2004 г. за ограничителните мерки срещу Либерия (2) предвижда прилагането на мерките, изложени в Резолюция 1521 (2003) на Съвета за сигурност на Организацията на обединените нации относно Либерия, включително, inter alia, забрана за внос на необработени диаманти от Либерия. Тази забрана бе неотдавна продължена за срок от шест месеца с Обща позиция 2007/93/ОВППС от 12 февруари 2007 г. за изменение и подновяване на Обща позиция 2004/137/ОВППС (3). На 27 април 2007 г. Съветът за сигурност на ООН прие Резолюция 1753 (2007). Той реши, inter alia, да прекрати ограничителните мерките относно диамантите от Либерия. Като следствие на това, Либерия бе допусната, считано от 4 май 2007 г., до схемата за сертифициране в рамките на Кимбърлийския процес. Следователно, Либерия следва да бъде посочена като участник в приложение II към Регламент (ЕО) № 2368/2002 на Съвета от 20 декември 2002 г. относно въвеждане на схема за сертифициране в рамките на Кимбърлийския процес за международна търговия с необработени диаманти (4).
(2)
Регламент (ЕО) № 234/2004 на Съвета (5) забранява, inter alia, вноса на необработени диаманти от Либерия.
(3)
Член 6, параграф 1 на Регламент (ЕО) № 234/2004, който забранява вноса в Общността на необработени диаманти от Либерия и член 6, параграф 3, който забранява заобикалянето на тази забрана, следва следователно да бъдат отменени с обратно действие, считано от 27 април 2007 г.,
ПРИЕ НАСТОЯЩИЯ РЕГЛАМЕНТ:
Член 1
Параграфи 1 и 3 на член 6 от Регламент (ЕО) № 234/2004 се отменят.
Член 2
Настоящият регламент влиза в сила в деня след публикуването му в Официален вестник на Европейския съюз.
Прилага се от 27 април 2007 г.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 25 юни 2007 година.

Labels: 5
14
3
18
15